Source: http://www.harjuelu.ee/kohus-ei-luba-riveritol-nabala-looduskaitsealal-lubjakivi-kaevata/
Timestamp: 2019-05-21 13:03:15+00:00
Document Index: 1207847

Matched Legal Cases: ['Kohus ', 'Kohus ', 'kohus ', 'Kohus ', 'Kohus ', 'kohus ']

Kohus ei luba Riveritol Nabala-Tuhala looduskaitsealal lubjakivi kaevata - Harju Elu
Esileht / Kohus ei luba Riveritol Nabala-Tuhala looduskaitsealal lubjakivi kaevata
Tallinna halduskohus jättis 1. aprillil rahuldamata Toomas Annuse valdusfirma Riverito kaebuse, millega ettevõte soovis tühistada valitsuse 2014. aasta Nabala-Tuhala looduskaitseala moodustamise määruse, sest alale jääb Nõmmküla lubjakivikarjäär, millele Riverito oli varem esitanud kaevandamisloa taotluse.
“Kohus jättis esmaspäevase otsusega kaebuse rahuldamata ja menetluskulud poolte kanda. Apellatsioonkaebuse võib esitada Tallinna ringkonnakohtule hiljemalt 2. mail,” ütles kohtu pressiesindaja BNS-ile.
Kaitseala kolm aastat
Kohus leidis, et kaitseala moodustamisel ja selle piiride määramisel on peetud otstarbekaks säilitada maakonna rohevõrgustiku tuumalal asuva ala sidusus nii looduskaitseala piires kui ka tuumalasid ühendava alana, et vältida looduse kaitsmisel ala killustatust. Halduskohus märkis, et see on konkreetsel alal vajalik rohealade sidususe tagamiseks. Halduskohtu arvates ei nähtu asja materjalidest seda, et kaitseala moodustamisel ja Nõmmküla mäeeraldiste arvamisel kaitseala koosseisu oleks vastustaja lähtunud sobimatutest või ebaõigetest kaalutlustest või jätnud mõne olulise asjaolu tähelepanuta.
“Maavaravaru kaevandamine ei ole ainus ja peamine keskkonna säästliku kasutamise näitaja. Kui maavara kaevandamisega seatakse ohtu või hävitatakse teised loodusvarad ja -väärtused, ei saa sellist tegevust kuidagi nimetada säästlikuks keskkonna kasutamiseks. Kaitseala moodustamise eesmärk on just säilitada kõiki loodusvarasid ja -väärtusi. Selle näol ongi tegu keskkonna säästliku kasutamisega. Keskkonna säilitamise eesmärki silmas pidades võetavaid meetmeid ei ole kohane võrrelda maavarade kaevandamisel saadava tuluga. Eelkõige tuleb hetkel silmas pidada siiski looduskoosluste säilitamist ja võimalusel taastamist,” seisab Tallinna halduskohtu otsuses.
Eksperdid arvasid